b'\n_START_ARTICLE_\nAlbert Wilhelm\n_START_SECTION_\n\xc5\xbdivljenje in delo\n_START_PARAGRAPH_\nV Trstu se je izu\xc4\x8dil za avtomehanika in sodeloval pri dramski skupini na Op\xc4\x8dinah. Po prebergu pred fa\xc5\xa1isti\xc4\x8dnim terorjem v Jugoslavijo in nastanitvi v Mariboru pa je zbudil pozornost igralca in re\xc5\xbeiserja R. Pregarca, pozneje je delal s F. \xc5\xbdi\xc5\xbekom pri Neodvisnem gledali\xc5\xa1\xc4\x8du (1938) in zlasti v naslednjih letih na Ptuju, kjer je bil prvi in edini poklicni igralec. Pod \xc5\xbdi\xc5\xbekovim vodstvom je odigral ve\xc4\x8d glavnih vlog, med drugim v dramatizacijah Desetega brata (Josip Jur\xc4\x8di\xc4\x8d) in Martina Krpana (Fran Levstik) pa tudi Kralja Ojdipa (Sofoklej). V zadnjih mesecih pred drugo svetovno vojno je re\xc5\xbeiral delo ruskega dramatika A.N. Ostrovskega Gozd. Leta 1941 so ga Nemci med prvimi aretirali in izgnali v Srbijo, kjer se je pridru\xc5\xbeil partizanom. Umrl je za posledicami bombardiranja.'